ชิงดำสัญญาจัดซื้อสุวรรณภูมิเฟส 2
นายนิตินัย ศิริสมรรถการ ผู้อำนวยการใหญ่ บริษัท ท่าอากาศยานไทย จำกัด (มหาชน) หรือ ทอท. เปิดเผยถึงความคืบหน้าในการดำเนินการโครงการสุวรรณภูมิเฟส 2 วงเงิน 62,000 ล้านบาท ว่า ขณะนี้ได้ลงนามในสัญญาไปแล้ว 3 กลุ่มงาน จาก 7 กลุ่มงาน และขณะนี้ ทอท.อยู่ระหว่างประมูลสัญญาที่ 4 ของสุวรรณภูมิเฟส 2 คือ โครงการจัดซื้อพร้อมติดตั้งระบบขนส่งผู้โดยสารอัตโนมัติ (Automated People Mover : APM) วงเงิน 2,890 ล้านบาท ซึ่งตอนนี้ได้พิจารณาซองคุณสมบัติไปแล้ว พบว่ามีเอกชนผ่าน 2 รายได้แก่ บริษัท อินเตอร์ลิ้งค์ คอมมิวนิเคชั่น จำกัด (มหาชน) หรือ ILINK และบริษัท อิตาเลียนไทย ดีเวล๊อปเมนต์ จำกัด (มหาชน) จากนั้นจะเปิดซองราคาและซองเทคนิคต่อไปโดยจะประกาศผู้ชนะสัญญาโครงการดังกล่าวในวันที่ 12 เมษายนนี้,อย่างไรก็ตาม ภายหลังจากที่มีการเปิดประมูลไปได้บางสัญญาพบว่า ทอท.สามารถปรับลดวงเงินโครงการลงมาได้ 9,400 ล้านบาท จากมูลค่าโครงการรวมที่ 52,600 ล้านบาท สาเหตุที่มีการปรับลดราคาโครงการลงมาได้ เนื่องจากโดยมีปัจจัยหลักมาจากต้นทุนก่อสร้างที่ลดลงและการแข่งขันกันประมูลสัญญาของเอกชน ทั้งนี้ตั้งเป้าว่าหากประมูลครบทุกสัญญาจะสามารถลดวงเงินโครงการได้ 10,000 ล้านบาท นอกจากนั้นในโครงการสุวรรณภูมิเฟส 2 ได้มีการปรับแผนขยายสัญญาเพิ่มขึ้นจากเดิม 7 สัญญาเป็น 8 สัญญา.
นายนิตินัย ศิริสมรรถการ ผู้อำนวยการใหญ่ บริษัท ท่าอากาศยานไทย จำกัด (มหาชน) หรือ ทอท. เปิดเผยถึงความคืบหน้าในการดำเนินการโครงการสุวรรณภูมิเฟส 2 วงเงิน 62,000 ล้านบาท 
นิตินัย ศิริสมรรถการ,วงเงิน,ทอท.,ท่าอากาศยานไทย,สุวรรณภูมิเฟส2